Jernbane i Belarus

Jernbanen i Belarus drives av det nasjonale, statseide jernbaneselskapet Belarusskaja Železnaja Doroga (BŽD; kan oversettes til «Belarus’ Statsbaner»), som holder til i hovedstaden Minsk. Per 2008 omfattet Belarus' jernbanenettverk 5 538 km, hvorav det meste eller 5 512 km var bredspor (1 520 mm). Belarus Railways statistikk Av dette igjen var 874 km elektrifisert. Resten (25 km) var normalspor (1 435 mm). Den samlede lengden gjør at Belarus har det 32. største jernbanenettverket i verden. Minsk er den eneste byen som har et metrosystem, Minsks metro.

Belarus har i hovedsak arvet jernbanenettverket og det rullende materiell fra det tidligere Sovjetunionen, og dette er også grunnen til at jernbanenettet hovedsakelig består av bredspor (den russiske standarden). Mye av jernbaneinfrastrukturen har behov for kraftig modernisering og/eller oppgradering.

 Jernbaneforbindelser til naboland 
Belarus har jernbaneforbindelser til følgende land:
 Samme sporvidde – 1 520 mm
  Litauen
  Latvia
  Russland
  Ukraina
 Sporbrudd – 1 520 mm / 1 435 mm
  Polen

 Referanser 

 Eksterne lenker 

  BŽDs offisielle nettside
  Rutetabeller